**Cross-border Green Deal - Prekogranični zeleni dogovor**

FORS Montenegro je započeo realizaciju projekta **Cross-border Green Deal (Prekogranični zeleni dogovor)** koji ima za cilj unapređenje kvaliteta usluga u sektoru zastite životne sredine i upravljanja otpadom i podizanje nivoa svijesti stanovništva o značaju ekološki odgovornog ponašanja u očuvanju životne sredine i prirodnih resursa.

Glavne aktivnosti uključuju nabavku opreme i vozila za komunalna preduzeća i službe, obuke za njihove zaposlene, nabavku i postavljanje zelenih ostrva, seminare i prezentacije o dobroj praksi Evropske unije u upravljanju čvrstim otpadom,  istraživanje o strukturi otpada, ankete o ekološkoj svijesti i navikama stanovništva, prekograničnu konferenciju na temu unapređivanja upravljanja čvrstim otpadom, kampanu podizanja nivoa ekološke svijesti, publikacije, EKO karavane, promovisanje smanjenja upotrebe plastičnih kesa itd. Projekat predstavlja nastavak aktivnosti FORS Montenegra u ovoj oblasti kojima se nastoji doprinijeti očuvanju životne sredine i prirodnih resursa u Crnoj Gori.

Projekat **Cross-border Green Deal** se realizuje u partnerstvu sa organizacijom Evropski centar za prava manjina sa Kosova\* i Opštinom Berane, a mjesto realizacije obuhvata opštine Andrijevicu, Bar, Berane, Bijelo Polje, Gusinje, Petnjicu, Plav, Podgoricu, Kolašin, Mojkovac, Rožaje, Tuzi i Ulcinj u Crnoj Gori i opštine Peć, Istok, Klinu, Dečane, Junik i Đakovicu na Kosovu.

Projekat finansira Evropska unija u okviru IPA Programa prekogranične saradnje Crna Gora – Kosovo 2014-2020, a u Crnoj Gori sufinansira Ministarstvo javne uprave.

Ugovorno tijelo za projekat je Ministarstvo finansija – Direktorat za finansiranje i ugovaranje sredstava EU pomoći (CFCU).